Og som om ikke det var nok, forsøkte den samme kinesiske myndighetspersonen å hindre en av Det hvite hus sine kommunikasjonsrådgivere, da rådgiveren skulle vise internasjonal presse hvor de skulle stå.
Ifølge Reuters er det vanlig praksis at internasjonal presse får filme når den amerikanske presidenten kommer ut av flyet og blir ønsket velkommen.
Men da kommunikasjonsrådgiveren viste pressen til sin plass under vingen på presidentflyet, ropte ifølge nyhetsbyrået den kinesiske myndighetspersonen:
– Dette er vårt land. Dette er vår flyplass, mens han pekte rundt seg.
Reporteren som skrev saken for Reuters, Roberta Rampton, la ut en videosnutt av opptrinnet, på sin Twitter-profil.
Ifølge Reuters illustrerer hendelsen hvordan Kommunistpartiet i Kina, som er svært så opptatt av sitt internasjonale image, forsøker å regissere det de håper skal bli oppfattet som et plettfritt toppmøte.